system
Răspunde în limba română, în stilul Wikipedia, cat mai corect gramatical.
user
Spune-mi informații despre Comuna Dorna Candrenilor, Suceava.
assistant
Dorna Candrenilor este o comună în județul Suceava, Bucovina, România, formată din satele Dealu Floreni, Dorna Candrenilor (reședința) și Poiana Negrii.

Primii locuitori ai comunei dețineau pământuri întinse. În anul 1772 s-au strâns la un loc toți membrii acestei comune și s-a constatat că pământul lor avea o întindere enormă, de la vârful Măgura Calului până la muntele Oușor.

Există o legendă despre această comună. Numele comunei vine de la numele unui haiduc, Candruț, care a fugit din Transilvania și a venit aici cu mai multe sute de ani în urmă. În prezent un număr mare de familii din comună se numesc Candrea.

Comuna Dorna Candrenilor se învecinează cu următoarele localități:
 la nord-vest comuna Coșna
 la nord-est comuna Iacobeni
 la est cu orașul Vatra Dornei
 la sud-est comuna Șaru Dornei
 la sud comuna Poiana Stampei

Suprafața totală a comunei este de 22.129 ha, iar populația comunei este de 4.630 persoane. Comuna are 4 sate: Dorna Candrenilor, Poiana Negrii, Dealul Floreni, Simizi.

Serviciile de sănătate se asigură prin intermediul unui dispensar uman, unde lucrează 3 medici și 3 asistente medicale.

Există două monumente istorice și o rezervație naturală. Stilul arhitectonic local este pus în evidență în mod deosebit la casa proprietate a cetățeanului Candrea Gavril din satul Dorna Candrenilor, clădirea școlii din satul Dorna Candrenilor și alte obiective de interes social-cultural. Stilul peisagistic este reprezentat de Rezervația "12 Apostoli", în suprafață de 200 ha, aflată la o distanță de aproximativ 18 km de centrul comunei. În comuna Dorna Candrenilor există două ferme agroturistice acreditate.

 Cod poștal	727190
 Sate	Dorna Candrenilor, Dealu Floreni, Poiana Negri
 Suprafața	22129 ha
 Populația	4630
 Suprafață intravilan	1039 ha
 Suprafață extravilan	21180 ha
Nr gospodării	1292

Nr locuințe	916

Nr grădinițe	3

Nr școli	2

Nr licee	1

Activități zonale: Creșterea animalelor, exploatarea lemnului, valorificarea apei plate și minerale și a resurselor naturale ale pădurii.

Activități economice:
Facilități investitori	Concesionari terenuri
Reduceri taxe și impozite
Proiecte investiții	Valorificarea resurselor naturale ale pădurii
Plante medicinale (fructe de pădure, bureți - ciuperci de padure)
Pârtii pentru sporturile de iarnă
Ferme zootehnice
Dezvoltarea agroturismului și zootehniei
Utilități (gaze, apă, canal)
Obiective	Rezervația "12 Apostoli"
Parcul comunal
Pensiuni agroturistice

Demografie 

Conform recensământului efectuat în 2021, populația comunei Dorna Candrenilor se ridică la 2.966 de locuitori, în creștere față de recensământul anterior din 2011, când fuseseră înregistrați 2.827 de locuitori. Majoritatea locuitorilor sunt români (94,74%), iar pentru 4,69% nu se cunoaște apartenența etnică. Din punct de vedere confesional, majoritatea locuitorilor sunt ortodocși (87,76%), cu o minoritate de penticostali (5,16%), iar pentru 5,36% nu se cunoaște apartenența confesională.

Politică și administrație 
Comuna Dorna Candrenilor este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Recensământul din 1930 

Conform recensământului efectuat în 1930, populația comunei Dorna Candrenilor se ridica la 2379 locuitori. Majoritatea locuitorilor erau români (77,1%), cu o minoritate de germani (13,6%), una de evrei (4,7%) și una de polonezi (0,65%). Alte persoane s-au declarat: maghiari (7 persoane), ruteni (4 persoane), armeni (1 persoană), cehi\slovaci (2 persoane) și turci (3 persoane). Din punct de vedere confesional, majoritatea locuitorilor erau ortodocși (79,55%), dar existau și romano-catolici (13,75%), mozaici (4,7%), evanghelici\luterani (0,8%) și greco-catolici (1,05%). Alte persoane au declarat: adventiști (3 persoane), musulmani (3 persoane) și religie nedeclarată (5 persoane).

Note

Legături externe 
 JudețulSUCEAVA | în imagini și cuvinte

Dorna Candrenilor
Dorna Candrenilor